**POZIV**

**na sudjelovanje u savjetovanju s javnošću o**

**Planu razvoja otoka Zadarske županije 2021. – 2027., Teritorijalne strategije razvoja otoka Zadarske županije u svrhu provedbe Integriranog teritorijalnog programa 2021. – 2027., kao dodatka Planu razvoja Zadarske županije 2021. – 2027.**

**(Teritorijalna strategija)**

Plan razvoja otoka Zadarske županije 2021. – 2027., Teritorijalna strategija razvoja otoka Zadarske županije u svrhu provedbe Integriranog teritorijalnog programa 2021. – 2027., kao strateški i operativni dokument, predstavlja jedan od glavnih preduvjeta za provedbu Integriranog teritorijalnog programa na otocima u okviru kohezijske politike Europske unije, kroz multi-tematski i multi-sektorski način kroz koji se odgovara na specifičnost otoka identificiranjem ključnih područja djelovanja te rješavanje lokalnih potreba na otocima.

Sukladno odredbama Zakona o otocima (NN 116/18, 73/20, 70/21), Plan razvoja otoka Zadarske županije 2021. – 2027., Teritorijalna strategija razvoja otoka Zadarske županije 2021. – 2027. u svrhu provedbe Integriranog teritorijalnog programa 2021. – 2027., izrađuje se kao dodatak Plana razvoja Zadarske županije 2021. – 2027., dok se u pogledu područja ulaganja koja se definiraju u Teritorijalnoj strategiji, doprinosi područjima sukladno Integriranom teritorijalnom programu: poticanja integriranog i uključivog lokalnog društvenog i gospodarskog razvoja, lokalnog razvoja u području okoliša, kulture, prirodne baštine, održivog turizma i sigurnosti u područjima koja nisu urbana.

Sukladno Zakonu o sustavu strateškog planiranja i upravljanja razvojem Republike Hrvatske (NN 123/17,151/22), Zakonu o otocima (NN 116/18, 73/20, 70/21), i Zakonu o regionalnom razvoju Republike Hrvatske (NN 147/14, 123/17, 118/18), Županijska skupština Zadarske županije donijela je Odluku o pokretanju postupka izrade dopune Plana razvoja Zadarske županije 2021. – 2027. (KLASA: 302-02/19-02/4, URBROJ: 2198-02-22-28, od 29. studenog 2022. godine), te je ovlastila regionalnog koordinatora Javnu ustanovu Agenciju za razvoj Zadarske županije ZADRA NOVA za koordinaciju i izradu dopune Teritorijalne strategije.

Ciljevi koji se žele postići predmetnim savjetovanjem s javnošću su upoznavanje zainteresiranih korisnika o sadržaju Teritorijalne strategije.

Sukladno odredbama članka 11. Zakona o pravu na pristup informacijama (NN 25/13, 85/15, 69/22), provodi se postupak savjetovanja sa zainteresiranom javnošću. Postupak savjetovanja provesti će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (NN 140/09), stavljanjem Teritorijalne strategije na službene mrežne stranice Zadarske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu.

Postupak savjetovanja provesti će se u razdoblju od dana 1. kolovoza 2023. godine do dana 31. kolovoza 2023. godine.

Organizator i nositelj postupka savjetovanja je Zadarska županija.

Pozivamo Vas na sudjelovanje u postupku Savjetovanja za koju potrebu Vam je na raspolaganju:

1. Plan razvoja otoka Zadarske županije 2021. – 2027., Teritorijalna strategija razvoja otoka Zadarske županije u svrhu provedbe Integriranog teritorijalnog programa 2021. – 2027., kao dodatak Planu razvoja Zadarske županije 2021. – 2027.

2. Dodatak I. Obrazac za izradu TS

3. Obrazac za sudjelovanje u postupku savjetovanja s javnošću